pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลสวน "หญิงหน่อย" ทุกนโยบายของรัฐบาลเพื่อประชาชนภาพใหญ่ อาจมีไม่ถูกใจบ้าง แต่อยู่บนพื้นฐานของข้อเท็จจริง ไม่บิดเบือนกลไกตลาด สร้างภาพเอาหน้าไปวันๆ
วันอังคารที่ 8 กุมภาพันธ์ 2565
โฆษกรัฐบาลสวน "หญิงหน่อย" ทุกนโยบายของรัฐบาลเพื่อประชาชนภาพใหญ่ อาจมีไม่ถูกใจบ้าง แต่อยู่บนพื้นฐานของข้อเท็จจริง ไม่บิดเบือนกลไกตลาด สร้างภาพเอาหน้าไปวันๆ
โฆษกรัฐบาลสวน "หญิงหน่อย" ทุกนโยบายของรัฐบาลเพื่อประชาชนภาพใหญ่ อาจมีไม่ถูกใจบ้าง แต่อยู่บนพื้นฐานของข้อเท็จจริง ไม่บิดเบือนกลไกตลาด สร้างภาพเอาหน้าไปวันๆ
วันที่ 8 กุมภาพันธ์ 2565 นายธนกร วังบุญคงชนะ โฆษกประจําสํานักประจําสํานักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธ์ ประธานพรรคไทยสร้างไทย โพสต์ทวิตเตอร์ท้าให้ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จ่ายค่าน้ําค่าไฟ รับเงินเท่ากับค่าแรงขั้นต่ํา 300 บาท จะได้เข้าใจความเดือดร้อนของประชาชนว่า รัฐบาลภายใต้การนําของพล.อ.ประยุทธ์เข้ามาเพื่อแก้ไขปัญหาความเดือดร้อนให้กับประชาชน และสะสางการทุจริตคอรัปชั่นที่รัฐบาลในอดีตทิ้งเอาไว้ ทุกนโยบายของรัฐบาลจึงเป็นการเข้าไปช่วยเหลือประชาชนในภาพใหญ่ทั่วประเทศ ไม่ใช่เฉพาะกลุ่มใดกลุ่มหนึ่ง อย่างไรก็ตาม ถ้าหากรัฐบาลในอดีตที่คุณหญิงสุดารัตน์คุ้นเคยดีทําได้อย่างที่คุณหญิงสุดารัตน์พูด เข้าใจความเดือดร้อนของประชาชนเป็นอย่างดี ก็คงไม่ปล่อยให้เกิดการทุจริตจนอดีตรัฐมนตรีต้องติดคุกและไม่เคยรับผิดชอบสิ่งที่ตัวเองทําไว้กับประเทศไทยเลย
"นายกฯ เข้าใจความเดือดร้อนของประชาชนเป็นอย่างดี จึงคิดนโยบายเพื่อแก้ปัญหาให้กับประชาชนทุกกลุ่ม ซึ่งเป็นเรื่องปกติที่อาจจะไม่ถูกใจใครบ้าง แต่เป็นนโยบายที่อยู่บนพื้นฐานของข้อเท็จจริง ไม่บิดเบือนกลไกตลาด หรือสร้างภาพเอาหน้าไปวันๆ ทั้งนี้ คุณหญิงสุดารัตน์เป็นนักการเมืองอาวุโสแล้ว ควรเล่นการเมืองโดยยื่นความหวังดีให้ประชาชนแทนการสร้างละครให้ดูดีไปวันๆ ดูบ้าง หรือทางที่ดี ลองเข้าไปคลุกคลีกับชาวบ้านแบบปกติดูบ้าง จะได้รู้ว่าทุกวันนี้ชาวบ้านเขาคิดกับคุณหญิงสุดารัตน์หรือฝ่านค้านแบบไหนบ้าง เผื่อบางทีอาจจะทําให้ตาสว่างขึ้นและเลิกหลอกตัวเองเสียที"นายธนกร กล่าว
---------------------------
รัฐบาลไทย-ข่าวทำเนียบรัฐบาล-โฆษก กสร. ชี้แจงประเด็น ลูกจ้างบริษัทเครื่องสำอาง ไม่ได้รับความเป็นธรรมหลังถูกเลิกจ้าง เพราะพิษโควิด
วันพฤหัสบดีที่ 5 สิงหาคม 2564
โฆษก กสร. ชี้แจงประเด็น ลูกจ้างบริษัทเครื่องสําอาง ไม่ได้รับความเป็นธรรมหลังถูกเลิกจ้าง เพราะพิษโควิด
กสร. ชี้แจงประเด็น กรณีลูกจ้างบริษัทผลิตและจําหน่ายเครื่องสําอาง ย่านดอนเมือง พบถูกเลิกจ้างไม่เป็นธรรมและไม่ได้รับเงินเยียวยาตามกฎหมาย โดยนายจ้างอ้างต้องเลิกจ้างเพราะสถานการณ์โควิด-19
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวชี้แจง ประเด็นกรณีลูกจ้างบริษัท ควอลิตี้ พลัส เอสเทติค อินเตอร์เนชั่นแนล จํากัด ประกอบกิจการผลิตและจําหน่ายเครื่องสําอาง ตั้งอยู่ที่เขตดอนเมือง กรุงเทพมหานคร หลังพบลูกจ้างถูกนายจ้างเลิกจ้างอย่างไม่เป็นธรรมและไม่ได้รับเงินเยียวยาตามกฎหมาย โดยกรณีนี้ นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้างที่ได้รับผลกระทบดังกล่าว จึงสั่งการให้กรมสวัสดิการและคุ้มครองแรงงานเร่งดําเนินการและหาข้อยุติ ซึ่งจากการตรวจสอบพบว่าในระหว่างเดือนกุมภาพันธ์ 2564 ลูกจ้างจํานวน 18 คน มายื่นคําร้องกับพนักงานตรวจแรงงานว่านายจ้างเลิกจ้างและค้างจ่ายค่าจ้าง ค่าล่วงเวลา ค่าจ้างแทนการบอกกล่าวล่วงหน้า และค่าชดเชย ซึ่งพนักงานตรวจแรงงานมีหนังสือเชิญนายจ้างมาพบเมื่อวันที่ 3 มีนาคม 2564 เพื่อตรวจสภาพการจ้างการทํางานของสถานประกอบกิจการ พบว่านายจ้างแจ้งว่าได้เลิกจ้างลูกจ้างเนื่องจากผลกระทบของการแพร่ระบาดของโรคติดเชื้อไวรัสโคโรนา 2019 และมีการค้างจ่ายค่าจ้างลูกจ้างและเงินสิทธิประโยชน์อื่นๆ จริง จึงมีคําสั่งให้นายจ้างจ่ายค่าจ้างและเงินสิทธิประโยชน์ของลูกจ้างตามที่ค้างจ่าย หลังจากนั้นมีลูกจ้างของบริษัทมายื่นคําร้องเพิ่มเติมจนถึงเดือนพฤษภาคม 2564 อีก 4 คน รวมเป็น 22 คน โดยพนักงานตรวจแรงงานได้มีคําสั่งให้นายจ้างจ่ายค่าจ้างรวมทั้งสิ้นเป็นเงิน 321,245 บาท ค่าล่วงเวลา 7,024 บาท ค่าจ้างแทนการบอกกล่าวล่วงหน้า 331,591 บาท และค่าชดเชยการเลิกจ้าง 2,019,186 บาท พร้อมดอกเบี้ย ให้กับจากลูกจ้างทั้งหมด 22 คน ซึ่งนายจ้างได้ปฏิบัติตามคําสั่งของพนักงานตรวจแรงงานโดยจ่ายเงินค่าจ้างให้ลูกจ้างเพียง 2 คน เป็นเงิน 29,211 บาท พร้อมดอกเบี้ย สําหรับกรณีของลูกจ้างที่นายจ้างไม่ปฏิบัติตามคําสั่งและไม่นําคดีไปสู่ศาล นิติกรของกรมได้แจ้งความดําเนินคดีอาญานายจ้าง ณ สถานีตํารวจนครบาลดอนเมือง และได้ประสานลูกจ้างผู้ร้องให้นําคําสั่งพนักงานตรวจแรงงานไปดําเนินคดีแพ่งนายจ้างต่อศาลแรงงาน เพื่อดําเนินการติดตามสิทธิประโยชน์ของลูกจ้างตามกฎหมายต่อไป ทั้งนี้ได้แนะนําให้ลูกจ้างที่ได้รับความเดือดร้อนจากการถูกเลิกจ้างกรณีไม่ได้รับค่าชดเชย หรือสิทธิประโยชน์อื่น เช่น ค่าจ้าง ค่าทํางานในวันหยุดพักผ่อนประจําปี เป็นต้น ยื่นคําขอรับเงินสงเคราะห์เพื่อบรรเทาความเดือดร้อนจากกองทุนสงเคราะห์ลูกจ้าง โดยลูกจ้างบริษัทนี้จะมายื่นคําขอในวันที่ 10 สิงหาคม นี้
โฆษก กสร. กล่าวเพิ่มเติมว่า กรณีที่สถานประกอบกิจการได้รับผลกระทบจากการแพร่ระบาดของโรคติดเชื้อไวรัสโคโรนา 2019 และมีการเลิกจ้างลูกจ้างนั้น นายจ้างจะต้องจ่ายค่าจ้าง ค่าล่วงเวลา ค่าจ้างแทนการบอกกล่าวล่วงหน้า และค่าชดเชย ให้กับลูกจ้างตามสิทธิที่พึงได้รับ ซึ่งเป็นสิทธิแรงงานขั้นพื้นฐานที่ลูกจ้างทุกคนต้องได้รับ ตามพระราชบัญญัติคุ้มครองแรงงาน พ.ศ. 2541 หากนายจ้าง ลูกจ้าง มีข้อสงสัยเกี่ยวกับข้อกฎหมายสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรศัพท์สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-สธ. ชี้แจงข้อวิจารณ์ปัญหาระบบการรักษาผู้ป่วยโควิด-19 ตามนโยบาย “เจอ แจก จบ”
วันอังคารที่ 15 มีนาคม 2565
สธ. ชี้แจงข้อวิจารณ์ปัญหาระบบการรักษาผู้ป่วยโควิด-19 ตามนโยบาย “เจอ แจก จบ”
สธ.ประเมินผล OPD COVID เจอ แจก จบ ได้ผลดี-ดีมาก ประชาชนได้รับการดูแลดีขึ้น
จากกรณีนายเอกภพ เหลืองประเสริฐ ผู้ก่อตั้งกลุ่มอาสาสายไหมต้องรอด เผยข้อมูลการช่วยเหลือผู้ป่วยโควิด-19 ครอบครัวหนึ่งที่ จ.ปทุมธานี ติดเชื้อโควิด 12 คน ซึ่งได้ติดต่อลงทะเบียน 1330 เข้าระบบ HI แต่ผ่านไป 5 วัน ยังไม่มี จนท.ติดต่อกลับ ต่อมาพบเด็ก 5 ขวบ มีไข้สูง เป็นโรคลมชัก มีอาการแน่นหน้าอก จึงแจ้ง 1669 แต่ จนท.แจ้งว่ารถไม่ว่าง หากจะไป รพ.ต้องรอให้เด็กชักก่อน จึงเรียกร้องให้ภาครัฐแก้ไข ดังนี้
1. ระบบการลงทะเบียน 1330 หรือนโยบาย เจอ แจก จบ มีปัญหาการส่งยาล่าช้ามาก
2. ผู้ติดเชื้อโควิดเกือบ 98% ที่ติดต่อมายังทีมงานฯ เป็นผู้ป่วยสีเขียว ที่เข้าระบบ HI ได้ แต่ติดปัญหาที่ระบบการลงทะเบียน
3. ประชาชนตรวจ ATK ที่บ้าน พบติดเชื้อไม่ทราบจะเดินทางไปรับยาที่ รพ.หรือ คลินิกอย่างไร เพราะหลายครอบครัวไม่มีรถส่วนตัว
ข้อสังเกต นโยบายเจอ แจก จบ ยังมีปัญหาในทางปฏิบัติ ทําให้ประชาชนเข้าไม่ถึงการรักษาพยาบาลเท่าที่ควร จึงขอให้ชี้แจง ปรับปรุงและแก้ไขปัญหา เพื่อสร้างความมั่นใจแก่ประชาชน
วันที่ 14 มีนาคม 2565 นายแพทย์รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข ชี้แจงข้อวิจารณ์ปัญหาระบบการรักษาผู้ป่วยโควิด-19 ตามนโยบาย “เจอ แจก จบ” ดังนี้
1.นโยบาย เจอ แจก จบ เป็นแนวทางที่กระทรวงสาธารณสุขให้มีเพิ่มขึ้น นอกเหนือจากระบบ HI/CI เพื่อเป็นทางเลือกสําหรับคนติดเชื้อที่ไม่มีอาการ หรือมีอาการเล็กน้อย สามารถไปรับบริการที่คลินิกโรคทางเดินหายใจ ในสถานบริการที่มีสิทธิการรักษาอยู่ได้ ไม่ต้องมีการลงทะเบียนผ่านสายด่วนต่างๆ โดยจะได้รับการซักประวัติ ตรวจร่างกาย ประเมินอาการและแจกยาตามระดับอาการ พร้อมทั้งให้ความรู้การปฏิบัติตนในการกลับไปกักตัวที่บ้าน และจะมีเจ้าหน้าที่ติดตามอาการในช่วง 48 ชั่วโมงแรก เพื่อประเมินว่ามีอาการรุนแรงขึ้นจําเป็นต้องเข้าระบบการรักษาในโรงพยาบาลหรือไม่ ซึ่งจากการดําเนินงานตั้งแต่วันที่ 1 มีนาคม ที่ผ่านมา พบว่าได้ผลดี ช่วยให้ประชาชนได้รับความสะดวก ได้เข้าถึงบริการครอบคลุมมากขึ้น
2.ผู้ติดเชื้อที่ไม่สะดวกเดินทางมาโรงพยาบาลเพื่อรักษาแบบ เจอ แจก จบ นอกจากติดต่อเข้าระบบ HI/CI ผ่านสายด่วน สปสช. 1330 กด 14 แล้ว ยังติดต่อผ่านไลน์ สปสช. @nhso หรือสายด่วนโควิดของ 50 เขต กทม. ได้ด้วย ซึ่งการรักษาแบบผู้ป่วยนอกที่เพิ่มขึ้นมา ช่วยลดปัญหาการรอสายหรือไม่ได้รับการติดต่อกลับของสายด่วน 1330 ทําให้ประชาชนเข้าสู่ระบบบริการได้รวดเร็วและครอบคลุมมากขึ้นด้วย
3.กรณีมีอาการที่เข้าเกณฑ์ผู้ป่วยสีเหลือง สีแดง เช่น หอบเหนื่อย หายใจลําบาก สามารถใช้สิทธิ UCEP Plus เข้ารับการรักษาในโรงพยาบาลทั้งรัฐและเอกชนที่อยู่ใกล้ได้ทุกแห่ง โดยติดต่อสายด่วน 1669 ซึ่งระบบยังรองรับได้อย่างดี
รัฐบาลไทย-ข่าวทำเนียบรัฐบาล-นายกรัฐมนตรีชื่นชมหน่วยงานรัฐ ภาคประชาสังคมร่วมดูแลให้ข่าวปลอม ข่าวบิดเบือนจำนวนลดลง เดินหน้าสร้างความตระหนักรู้ใช้โซเชียลมีเดียที่รับผิดชอบต่อสังคม
วันพุธที่ 22 กันยายน 2564
นายกรัฐมนตรีชื่นชมหน่วยงานรัฐ ภาคประชาสังคมร่วมดูแลให้ข่าวปลอม ข่าวบิดเบือนจํานวนลดลง เดินหน้าสร้างความตระหนักรู้ใช้โซเชียลมีเดียที่รับผิดชอบต่อสังคม
นายกรัฐมนตรีชื่นชมหน่วยงานรัฐ ภาคประชาสังคมร่วมดูแลให้ข่าวปลอม ข่าวบิดเบือนจํานวนลดลง เดินหน้าสร้างความตระหนักรู้ใช้โซเชียลมีเดียที่รับผิดชอบต่อสังคม
วันที่ 22 ก.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานของกระทรวงดิจิทัลเพื่อเศรษฐกิจและสังคม(ดีอีเอส) เกี่ยวกับสถานการณ์ข่าวปลอมและข่าวบิดเบือนว่าในปี 2564 มีแนวโน้มที่ลดลง ส่วนจํานวนข่าวจริงมีมากขึ้น
ทั้งนี้ นายกรัฐมนตรีได้ชื่นชมการทํางานของทั้งดีอีเอสในฐานะหน่วยงานหลักรวมถึงหน่วยงานที่เกี่ยวข้อง ตลอดจนภาคประชาสังคม ประชาชนที่ร่วมกันทํางาน แจ้งเบาะแสข่าวที่ต้องมีการตรวจสอบ หาข้อมูลข้อเท็จจริงชี้แจงข้อมูลให้เกิดความเข้าใจในวงกว้าง โดยเฉพาะในยุคที่มีโซเชียลมีเดียหลากหลายแพลตฟอร์ม มีการสื่อข้อมูลข่าวสารจํานวนมากกันอย่างรวดเร็ว ภาครัฐฝ่ายเดียวคงไม่สามารถดูแลได้ต้องอาศัยประชาชนช่วยกันดูแลด้วย
นายกรัฐมนตรีขอให้ทุกภาคส่วนร่วมกันทํางานอย่างเข้มแข็งต่อไป โดยเฉพาะการสร้างภูมิคุ้มกันให้สังคมจากการหลงเชื่อข่าวปลอม ข่าวบิดเบือน การรู้จักวิธีตอบโต้ข่าวปลอม การสร้างความตระหนักรู้เกี่ยวกับการใช้เทคโนโลยี การใช้โซเชียลมีเดียที่ปลอดภัยและมีความรับผิดชอบต่อสังคม
“ในยุคที่โซเชียลมีเดียแพร่หลายมีแง่มุมที่ดีคือเป็นพื้นฐานของกิจกรรมทางเศรษฐกิจต่างๆ สนับสนุนการเกิดความคิดสร้างสรรค์ แต่อีกด้านหนึ่งก็เป็นช่องทางการส่งข้อข่าวสารที่สร้างความเข้าใจผิด ความตื่นตระหนก รวมถึงสร้างความแตกแยกในสังคม ซึ่งต้องอาศัยกลไกความร่วมมือทั้งหน่วยงานรัฐ เอกชน รวมถึงประชาชนในการสร้างความเข้าใจที่ถูกต้องร่วมกัน แนวโน้มที่ข่าวปลอม ข่าวบิดเบือนที่ลดลงนี้ นายกรัฐมนตรีชื่นชมการทํางานของทุกฝ่ายทั้ง และขอให้ร่วมกันทํางานที่เข้มแข็งเช่นนี้ต่อไป” น.ส.ไตรศุลี กล่าว
ทั้งนี้ ดีอีเอส ได้รายงานว่าในปีงบประมาณ 2564 สัดส่วนข่าวปลอมลดลง 26.43% เมื่อเทียบกับปี 2563 ข่าวบิดเบือนลดลง 6.69% ขณะที่ข่าวจริงเพิ่มขึ้น 28.66%
นอกจากนี้ ดีอีเอสได้ร่วมกับหน่วยงานผู้บังคับใช้กฎหมาย ทั้งสํานักงานตํารวจแห่งชาติ โดยศูนย์ต่อต้านข่าวปลอมและความมั่นคง (ANSCOP) (ศตปค.ตร.) กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (บก.ปอท.) เพื่อดําเนินการตามกฎหมายต่อผู้กระทําความผิด โดยปี 2563 มีจํานวนคดีที่เข้าสู่กระบวนการทางกฎหมาย 158 ราย ดําเนินคดีแล้ว 59 ราย ส่วนปี 2564 จํานวนคดีที่เข้าสู่กระบวนการทางกฎหมาย 135 ราย ดําเนินคดีแล้ว 57 ราย
รัฐบาลไทย-ข่าวทำเนียบรัฐบาล-รัฐบาลขับเคลื่อนการพัฒนาตามปรัชญาเศรษฐกิจพอเพียง ระยะที่ 4
วันพุธที่ 1 ธันวาคม 2564
รัฐบาลขับเคลื่อนการพัฒนาตามปรัชญาเศรษฐกิจพอเพียง ระยะที่ 4
วันพฤหัสบดีที่ 25 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการขับเคลื่อนการพัฒนาตามหลักปรัชญาของเศรษฐกิจพอเพียงระยะที่ 4 ปี 2566-2570 เพื่อขยายผลการพัฒนาเชิงพื้นที่ให้กว้างขวาง สร้างความเข้มแข็งเศรษฐกิจสังคมระดับฐานราก โดยมีตัวชี้วัด คือ ขยายสู่พื้นที่อื่นอย่างน้อย 5 พื้นที่ เสริมศักยภาพแหล่งน้ําขนาดเล็กในพื้นที่มีปัญหาแล้งซ้ําซาก 625 โครงการ พื้นที่มีปัญหายาเสพติด 8 หมู่บ้าน ให้ประกอบสัมมาชีพพึ่งพาตนเองและเป็นแหล่งเรียนรู้ในการป้องกันและเฝ้าระวังยาเสพติด เกิดเครือข่ายผู้ประกอบการตามโมเดลเศรษฐกิจ BCG ไม่น้อยกว่า 27 เครือข่าย ทั้งนี้ การดําเนินการระยะที่ 1-3 ที่ผ่านมา มีพื้นที่ได้รับประโยชน์ 514,420 ไร่ คิดเป็นประชาชน 148,886 ครัวเรือน เกิดรายได้ต่อประชาชน 4,683 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.เคาะ! ลดเงินสมทบประกันสังคม ม.40 อีก 6 เดือน เริ่ม 1 ก.พ.- 31 ก.ค.65
วันอังคารที่ 1 กุมภาพันธ์ 2565
ครม.เคาะ! ลดเงินสมทบประกันสังคม ม.40 อีก 6 เดือน เริ่ม 1 ก.พ.- 31 ก.ค.65
ครม.เคาะ! ลดเงินสมทบประกันสังคม ม.40 อีก 6 เดือน เริ่ม 1 ก.พ.- 31 ก.ค.65
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 กุมภาพันธ์ 2565 ว่า ครม.เห็นชอบขยายระยะเวลาการลดอัตราเงินสมทบของผู้ประกันตนมาตรา 40 ที่ต้องจ่ายเข้ากองทุนประกันสังคม เป็นระยะเวลา 6 เดือน เริ่มตั้งแต่ 1 กุมภาพันธ์ 2565 – 31 กรกฎาคม 2565 โดยมีอัตราส่งเงินสมทบภายหลังปรับลดทั้ง 3 ทางเลือก ตามที่กระทรวงแรงงานเสนอดังนี้
ทางเลือกที่ 1 ลดเงินสมทบเหลือ 42 บาท จากเดิม 70 บาท โดยได้ประโยชน์ทดแทนใน 3 กรณี คือ ประสบอันตรายหรือเจ็บป่วย ทุพพลภาพ และเสียชีวิต
ทางเลือกที่ 2 ลดเงินสมทบเหลือ 60 บาท จากเดิม 100 บาท โดยได้ประโยชน์ทดแทนใน 4 กรณี คือ ประสบอันตรายหรือเจ็บป่วย ทุพพลภาพ เสียชีวิต และชราภาพ
ทางเลือกที่ 3 ลดเงินสมทบเหลือ 180 บาท จากเดิม 300 บาท โดยได้ประโยชน์ทดแทนใน 5 กรณี คือ ประสบอันตรายหรือเจ็บป่วย ทุพพลภาพ เสียชีวิต ชราภาพ และสงเคราะห์บุตร
นางสาวรัชดากล่าวด้วยว่า แม้การลดอัตราเงินสมทบผู้ประกันตนมาตรา 40 เป็นเวลา 6 เดือน จะทําให้กองทุนประกันสังคมได้รับเงินสมทบลดลง แต่กองทุนประกันสังคมยังคงมีเงินสมทบเพียงพอ สําหรับรายจ่ายประโยชน์ทดแทนให้กับผู้ประกันตนตามมาตรา 40 และไม่ส่งผลกระทบต่อสถานะกองทุนในระยะยาว อีกทั้งการปรับลดเงินสมทบดังกล่าวจะช่วยให้ผู้ประกันตนมีกําลังซื้อมากขึ้น อันจะเป็นการบรรเทาความเดือดร้อนและลดผลกระทบทางเศรษฐกิจในช่วงการระบาดของโรคโควิด-19 อีกด้วย
-----------------------
รัฐบาลไทย-ข่าวทำเนียบรัฐบาล-“อลงกรณ์” นำกระทรวงเกษตรฯ ขับเคลื่อน “เพชรบุรีโมเดล”
วันอาทิตย์ที่ 14 สิงหาคม 2565
“อลงกรณ์” นํากระทรวงเกษตรฯ ขับเคลื่อน “เพชรบุรีโมเดล”
“อลงกรณ์” นํากระทรวงเกษตรฯ ขับเคลื่อน “เพชรบุรีโมเดล” คิกออฟโครงการพืชเศรษฐกิจใหม่สาหร่ายอาหารแห่งอนาคต (Future Food) หวังสร้างอาชีพเพิ่มรายได้ให้เกษตรกร
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการฟื้นฟูและพัฒนาศักยภาพการประมงไทย กล่าววันนี้ (14 ส.ค.) ว่า วันนี้เป็นการคิกออฟขับเคลื่อนโครงการพืชเศรษฐกิจใหม่สาหร่าย : อาหารแห่งอนาคต (Future Food) ที่เพชรบุรีเป็นจังหวัดแรก เพื่อสร้างอาชีพเพิ่มรายได้เกษตรกร โดยกรมประมงซึ่งมีภารกิจตามกฎหมายรับผิดชอบสัตว์น้ําและพืชน้ําเป็นหน่วยงานหลักในการบริหารโครงการ ร่วมด้วย นายสมบุญ ธัญญาผล ประมงจังหวัด ว่าที่ร้อยตรีอาณัติ หุ่นหลา เกษตรจังหวัด นางสาวศิริวรรณ เครือเล็ก เกษตรและสหกรณ์จังหวัด นายประพัฒน์ ก่อสวัสดิพัฒน์ ผู้อํานวยการศูนย์วิจัยและพัฒนาประมงชายฝั่งจังหวัดเพชรบุรี
การเลือกเพชรบุรีเป็นจังหวัดคิกออฟโครงการ เนื่องจากมีพื้นฐานการเพาะเลี้ยงสาหร่ายพวงองุ่นใหญ่ที่สุดในประเทศไทย ในพื้นที่อําเภอบ้านแหลมโดยการสนับสนุนของกรมประมง และเป็นจังหวัดตัวอย่างต้นแบบในยุทธศาสตร์ และแผนกลยุทธ์การพัฒนาสาหร่ายให้เป็นหนึ่งในจังหวัดต้นแบบภายใต้แนวทาง “เพชรบุรีโมเดล” ซึ่งจะส่งเสริมตั้งแต่ การวิจัยและพัฒนา การพัฒนาการผลิตด้วยภูมิปัญญาท้องถิ่นและเทคโนโลยีสมัยใหม่ การสร้างศักยภาพผู้เพาะเลี้ยงสาหร่าย การแปรรูปสร้างมูลค่าเพิ่มโดยวิสาหกิจชุมชน องค์กรชุมชนประมงท้องถิ่นและผู้ประกอบการภาคเอกชน การสร้างแบรนด์และการส่งเสริมการตลาดทั้งออนไลน์และออฟไลน์ โดยกรมประมงได้ผนึกความร่วมมือกับภาครัฐภาคเอกชนภาควิชาการ มูลนิธิเวิลด์วิว ไคลเมท และมูลนิธิเวิลด์วิว อินเตอร์เนชั่นแนล โดยได้เยี่ยมชมศูนย์วิจัยและพัฒนาประมงชายฝั่งจังหวัดเพชรบุรี ที่แหลมผักเบี้ยดําเนินการวิจัยและพัฒนาสาหร่ายทะเลหลายสายพันธุ์ เช่น สาหร่ายพวงองุ่น สาหร่ายลิ้นมังกร สาหร่ายผักกาด สาหร่ายโพรง สาหร่ายขนนก และสาหร่ายผมนาง เป็นต้น จากนั้น จึงเยี่ยมชมกิจการฟาร์มเลี้ยงสาหร่าย เช่น แฟมิลิฟาร์ม เบญจมาศฟาร์ม และฟาร์มเลี้ยงสาหร่ายแบบเกษตรอินทรีย์ ที่ฟาร์มทะเลตัวอย่างในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
“เพชรบุรีมีศักยภาพมากสําหรับการพัฒนาเป็นโมเดลต้นแบบการขับเคลื่อนโครงการสาหร่าย อาหารแห่งอนาคต และจะเป็นพืชเศรษฐกิจตัวใหม่ของประเทศ เนื่องจากปัจจุบัน การผลิตสาหร่ายทะเลเติบโตอย่างรวดเร็ว มีผลผลิตทั้งหมดทั่วโลกในปี 2562 ไม่น้อยกว่า 35 ล้านตัน มีมูลค่ารวมของอุตสาหกรรมอยู่ที่ 5 แสนล้านบาท โดยประเทศไทยมี 22 จังหวัดติดทะเลมหาสมุทรเหมาะกับสาหร่ายทะเล และ 28 จังหวัด บนบกสามารถเพาะเลี้ยงสาหร่ายน้ําจืด ทั้งนี้ นโยบายสาหร่ายพืชแห่งอนาคต อาหารแห่งอนาคต (Future Food) ของกระทรวงเกษตรและสหกรณ์ โดย ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มุ่งยกระดับอัพเกรดภาคเกษตรของไทยสู่เกษตรมูลค่าสูง เพื่อสร้างงานสร้างอาชีพเพิ่มรายได้ใหม่ให้เกษตรกรและพัฒนาเศรษฐกิจฐานรากให้เข้มแข็ง รวมทั้งตอบโจทย์วาระเศรษฐกิจมหาสมุทรที่ยั่งยืน (Sustainable Ocean Economy) เพื่อเป็นส่วนร่วมในทศวรรษวิทยาศาสตร์มหาสมุทรแห่งสหประชาชาติ เพื่อการพัฒนาที่ยั่งยืน (พ.ศ. 2564 - 2573) และการลดภาวะโลกร้อนจากผลกระทบของก๊าซเรือนกระจก จึงดําเนินการสนับสนุนส่งเสริมการผลิตและแปรรูปสาหร่ายเป็นอาหารแห่งอนาคตตัวใหม่ เนื่องจากมีศักยภาพที่จะนําไปใช้ในอาหาร อาหารเสริม อาหารสัตว์ ปุ๋ย เชื้อเพลิงชีวภาพ เวชภัณฑ์ เครื่องสําอาง เซรั่มชะลอความแก่ เป็นต้น.” นายอลงกรณ์ กล่าว
รัฐบาลไทย-ข่าวทำเนียบรัฐบาล-ปลัด สธ. ย้ำงดจัดงานปีใหม่สถานที่ปิด-รวมกลุ่มคนจำนวนมาก ลดเสี่ยงแพร่และรับเชื้อโควิด 19
วันศุกร์ที่ 24 ธันวาคม 2564
ปลัด สธ. ย้ํางดจัดงานปีใหม่สถานที่ปิด-รวมกลุ่มคนจํานวนมาก ลดเสี่ยงแพร่และรับเชื้อโควิด 19
ปลัดกระทรวงสาธารณสุข แนะจัดงานปีใหม่ที่บ้านหรือที่ทํางาน ให้จัดสถานที่เปิดโล่ง อากาศถ่ายเทไม่แออัด ส่วนอีเว้นต์ปีใหม่ เช่น เคาท์ดาวน์ สวดมนต์ข้ามปี งดจัดในสถานที่ปิด และยึดมาตรการ COVID Free Setting
ปลัดกระทรวงสาธารณสุข แนะจัดงานปีใหม่ที่บ้านหรือที่ทํางาน ให้จัดสถานที่เปิดโล่ง อากาศถ่ายเทไม่แออัด ส่วนอีเว้นต์ปีใหม่ เช่น เคาท์ดาวน์ สวดมนต์ข้ามปี งดจัดในสถานที่ปิด และยึดมาตรการCOVID Free Settingผู้เข้าร่วมงานรับวัคซีนครบ ตรวจ ATK ก่อนร่วมงาน เพื่อลดความเสี่ยงแพร่และรับเชื้อโควิด 19 พร้อมกําชับเจ้าหน้าที่สาธารณสุขติดตามใกล้ชิด หากพบมีความเสี่ยงให้เสนอคณะกรรมการโรคติดต่อจังหวัดสั่งแก้ไขทันที
นพ.เกียรติภูมิ วงศ์รจิต ปลัดกระทรวงสาธารณสุข กล่าวถึงการจัดงานฉลองช่วงเทศกาลปีใหม่ที่กําลังจะมาถึง ว่า แม้ขณะนี้ผู้ติดเชื้อโควิด 19 ของประเทศไทยมีแนวโน้มลดลง แต่ยังมีความเสี่ยงที่สถานการณ์จะกลับมาระบาดได้ โดยเฉพาะช่วงเทศกาลปีใหม่นี้ จะมีการเดินทางกลับภูมิลําเนา ไปท่องเที่ยว รวมถึงรวมตัวจัดกิจกรรมเฉลิมฉลอง ซึ่งบางส่วนเลือกจัดงานภายในครอบครัวหรือภายในองค์กรกันเอง ทั้งนี้ กระทรวงสาธารณสุขมีข้อแนะนํา คือ ขอให้จัดงานขนาดเล็ก มีการรวมกลุ่มกันไม่มาก ผู้ร่วมงานควรได้รับวัคซีนครบถ้วน และอาจมีการตรวจATK ก่อนเข้าร่วมงาน เพื่อความมั่นใจ จัดงานในสถานที่เปิดโล่งและอากาศถ่ายเทสะดวก รวมถึงควรสวมหน้ากากอนามัยตลอดเวลา เว้นระยะห่างระหว่างบุคคล หลีกเลี่ยงการคลุกคลีใกล้ชิด แยกรับประทานอาหารเป็นกลุ่มเล็กๆ ไม่ใช้ภาชนะร่วมกัน และลดการพูดคุยขณะรับประทานอาหาร
นพ.เกียรติภูมิกล่าวต่อว่า สําหรับการจัดงานอีเวนต์ปีใหม่ เช่น เคาท์ดาวน์ สวดมนต์ข้ามปี ขอให้ยึดมาตรการCOVID Free Setting ผู้จัดงาน ผู้ให้บริการ และผู้เข้าร่วมงานทุกคนต้องได้รับวัคซีนครบโดส ที่สําคัญงดจัดงานในสถานที่ปิด ให้จัดกิจกรรมในสถานที่เปิดโล่งเท่านั้น จํากัดจํานวนคนคัดกรองผู้เข้าร่วมงานด้วย ATK และขอให้ปฏิบัติตามมาตรการป้องกันตนเองสูงสุดตลอดเวลา สวมหน้ากากอนามัย ล้างมือบ่อยๆ และเว้นระยะห่าง เพื่อลดความเสี่ยงแพร่และรับเชื้อโควิด 19 หากพบการจัดงานไม่เป็นไปตามมาตรการหรือมีความเสี่ยงจะเกิดการแพร่กระจายเชื้อ ขอให้แจ้งเจ้าหน้าที่สาธารณสุขทันทีเพื่อตรวจสอบและเสนอคณะกรรมการโรคติดต่อจังหวัด/กทม.ให้สั่งการแก้ไขปรับปรุงนอกจากนี้ ยังได้กําชับเจ้าหน้าที่สาธารณสุข ให้ร่วมกับเจ้าหน้าที่ฝ่ายความมั่นคง กํากับติดตามกวดขันการใส่หน้ากากอนามัยและการดื่มเครื่องดื่มแอลกอฮอล์นอกสถานที่และนอกช่วงเวลาที่กําหนดโดยเฉพาะกลุ่มนักท่องเที่ยวต่างชาติ หากพบต้องชี้แจงทําความเข้าใจให้ร่วมมือปฏิบัติเพื่อความปลอดภัยของทุกคน
*********************************** 24 ธันวาคม 2564
รัฐบาลไทย-ข่าวทำเนียบรัฐบาล-SME D Bank หนุนเอสเอ็มอีแดนอีสาน ร่วมมหกรรม MONEY EXPO KORAT จัดเต็มโปรโมชั่นสินเชื่อดอกเบี้ยถูก ผ่อนนาน 10 ปี วงเงินกู้สูงสุดถึง 50 ลบ.
วันจันทร์ที่ 22 พฤศจิกายน 2564
SME D Bank หนุนเอสเอ็มอีแดนอีสาน ร่วมมหกรรม MONEY EXPO KORAT จัดเต็มโปรโมชั่นสินเชื่อดอกเบี้ยถูก ผ่อนนาน 10 ปี วงเงินกู้สูงสุดถึง 50 ลบ.
SME D Bank ยกขบวนสินเชื่อดอกเบี้ยถูก วงเงินกู้สูงสุดถึง 50 ล้านบาทต่อราย เพื่อเอสเอ็มอีไทยแดนอีสาน พบได้ในงานมหกรรมการเงินโคราช ครั้งที่ 15 (Money Expo Korat 2021) ระหว่างวันที่ 26-28 พ.ย.2564 ณ เอ็มซีซี ฮอลล์ ชั้น 3 เดอะมอลล์  โคราช จ.นครราชสีมา
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ยกขบวนสินเชื่อดอกเบี้ยถูก วงเงินกู้สูงสุดถึง 50 ล้านบาทต่อราย เพื่อเอสเอ็มอีไทยแดนอีสาน พบได้ในงานมหกรรมการเงินโคราช ครั้งที่ 15 หรือ Money Expo Korat 2021 ระหว่างวันที่ 26-28 พฤศจิกายน 2564 ณ เอ็มซีซี ฮอลล์ ชั้น 3 ห้างสรรพสินค้าเดอะมอลล์ โคราช จังหวัดนครราชสีมา ที่บูธของ SME D Bank หมายเลข E4 ไฮไลท์สินเชื่อโปรโมชั่นสุดพิเศษ ตอบโจทย์ตรงใจผู้ประกอบการเอสเอ็มอี เช่น “สินเชื่อเพื่อยกระดับเศรษฐกิจชุมชน” อัตราดอกเบี้ยถูกเริ่มต้น 2.875% ต่อปี 3 ปีแรก ผ่อนชําระได้นานสูงสุด 10 ปี เป็นต้น พิเศษ! ยื่นขอสินเชื่อภายในงาน พร้อมเอกสารเบื้องต้น บุคคลธรรมดา ใช้เพียง “ใบทะเบียนพาณิชย์” (ใบทะเบียนการค้า) หรือ นิติบุคคล ใช้เพียง “หนังสือรับรองนิติบุคคล” รับทันที STARBUCKS CARD มูลค่า 200 บาท (จํานวนจํากัด) หรือลงทะเบียนรับคําปรึกษาแนะนําสินเชื่อ รับฟรี “SME D Gift” สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" สั่งการหน่วยงานที่เกี่ยวข้องติดตาม/ประเมิน สถานการณ์สภาพอากาศและสภาพน้ำใกล้ชิด โดยเฉพาะพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง
วันอังคารที่ 2 สิงหาคม 2565
โฆษกรัฐบาลเผย "นายกฯ" สั่งการหน่วยงานที่เกี่ยวข้องติดตาม/ประเมิน สถานการณ์สภาพอากาศและสภาพน้ําใกล้ชิด โดยเฉพาะพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง
โฆษกรัฐบาลเผย "นายกฯ" สั่งการหน่วยงานที่เกี่ยวข้องติดตาม/ประเมิน สถานการณ์สภาพอากาศและสภาพน้ําใกล้ชิด โดยเฉพาะพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง
วันนี้ (2 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์ฝนตกหนักในช่วงนี้อย่างใกล้ชิดตามประกาศกองอํานวยการน้ําแห่งชาติ เรื่อง เฝ้าระวังพื้นที่เสี่ยงน้ําหลาก และน้ําท่วมฉับพลัน ในช่วงวันที่ 2 - 10 สิงหาคม 2565 มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกําลังแรงขึ้น รวมทั้งมีร่องมรสุมพาดผ่านบริเวณประเทศเมียนมา และประเทศลาวตอนบน เข้าสู่หย่อมความกดอากาศต่ําที่ปกคลุมบริเวณประเทศเวียดนามตอนบนและอ่าวตังเกี๋ย ทําให้ประเทศไทยมีฝนตกหนักถึงหนักมากบางแห่ง อาจจะมีปริมาณฝนตกสะสมต่อเนื่อง และสถานการณ์น้ําในลําน้ํา/แหล่งน้ําธรรมชาติบางพื้นที่ที่ฝนตกหนักอยู่ในเกณฑ์น้ํามาก ส่งผลให้เกิดน้ําหลากและน้ําท่วมฉับพลัน จึงขอให้ประชาชนเฝ้าระวังพื้นที่สี่ยง ประกอบกับคาดการณ์จะมีฝนตกเพิ่มบริเวณพื้นที่ลุ่มน้ําโขงตอนล่าง ซึ่งจะส่งผลให้ระดับน้ําในแม่น้ําโขงมีแนวโน้มเพิ่มขึ้นอย่างต่อเนื่อง ในช่วงวันที่ 31 กรกฎาคม - 8 สิงหาคม 2565 ขอให้จังหวัดเชียงราย เลย หนองคาย บึงกาฬ นครพนม มุกดาหาร อํานาจเจริญ และอุบลราชธานี เร่งประชาสัมพันธ์สถานการณ์น้ําในแม่น้ําโขงและแจ้งเตือนให้ประชาชนที่สัญจรและประกอบกิจกรรมในบริเวณแม่น้ําโขง รวมทั้งผู้ที่อาศัยในพื้นที่บริเวณดังกล่าว ติดตามสถานการณ์น้ําอย่างใกล้ชิด เฝ้าระวังผลกระทบที่อาจเกิดขึ้นจากการเปลี่ยนแปลงของระดับน้ําในแม่น้ําโขงด้วย
"เพื่อเป็นการเตรียมความพร้อมรับมือกับสถานการณ์ นายกรัฐมนตรีได้ กําชับหน่วยงานที่เกี่ยวข้องติดตามสภาพอากาศและสภาพน้ําอย่างต่อเนื่อง โดยเฉพาะพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง โดยเฉพาะพื้นที่จุดเสี่ยงที่เคยเกิดน้ําท่วมขังอยู่เป็นประจําเช่นกทม. พร้อมกับตรวจสอบความมั่นคงแข็งแรงและความสามารถใช้งานของอ่างเก็บน้ํา อาคารบังคับน้ํา สถานีสูบน้ํา และติดตาม ตรวจสอบ ซ่อมแซม แนวคันบริเวณริมแม่น้ําและกําจัดสิ่งกีดขวางทางน้ํา รวมทั้งวางแผนการบริหารจัดการน้ําให้เหมาะสมกับปริมาตรน้ําในอ่างเก็บน้ํา และระดับน้ําในลําน้ํา เพื่อเตรียมความพร้อมรับน้ําหลากป้องกันน้ําท่วม ให้สามารถใช้งานได้อย่างมีประสิทธิภาพ รวมถึงบูรณาการความพร้อมทั้งบุคลากร เครื่องจักรเครื่องมือ ระบบสื่อสารสํารอง สําหรับการให้ความช่วยเหลืออย่างทันที โดยเน้นการประชาสัมพันธ์สถานการณ์น้ํา และแจ้งเตือนล่วงหน้าให้ประชาชนที่คาดว่าจะได้รับผลกระทบ เพื่อพร้อมในการอพยพหากเกิดสถานการณ์ได้ทันที ช่วยลดความเสียหาย" นายธนกรฯ กล่าว
............................
รัฐบาลไทย-ข่าวทำเนียบรัฐบาล-รมว. สุชาติ สั่ง กสร. ดูแลสิทธิลูกจ้าง Shopee ถูกเลิกจ้าง
วันพุธที่ 15 มิถุนายน 2565
รมว. สุชาติ สั่ง กสร. ดูแลสิทธิลูกจ้าง Shopee ถูกเลิกจ้าง
รมว.แรงงาน สั่งกรมสวัสดิการและคุ้มครองแรงงาน ดูแลสิทธิประโยชน์ลูกจ้าง Shopee ที่ถูกเลิกจ้างทันทีย้ําลูกจ้างต้องได้รับสิทธิประโยชน์ตามกฎหมายคุ้มครองแรงงานและประกันสังคม พร้อมให้เตรียมจัดหางานและฝึกอาชีพหากลูกจ้างต้องการ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่มีข่าวในสื่อออนไลน์ว่าซี กรุ๊ปซึ่งเป็นบริษัทแม่ของเครือช้อปปี้ที่ตั้งอยู่ประเทศสิงค์โปร์ จะดําเนินการเลิกจ้างลูกจ้างในต่างประเทศรวมถึงประเทศไทยด้วย กระทรวงแรงงาน ได้สั่งการให้กรมสวัสดิการและคุ้มครองแรงงาน ส่งพนักงานตรวจแรงงานเข้าตรวจสอบหาข้อเท็จจริงทันที ซึ่งจากการสอบถามบริษัทฯ แจ้งว่ามีการเลิกจ้างลูกจ้างในเครือช้อปปี้ที่อยู่ในประเทศไทยจริง โดยเป็นการเลิกจ้างลูกจ้าง จํานวน 300 คน ซึ่งเป็นลูกจ้างที่อยู่ในสังกัด3 บริษัท ได้แก่ บริษัท ช้อปปี้ (ประเทศไทย) จํากัด บริษัท ช้อปปี้เพย์ (ประเทศไทย) จํากัด และบริษัท ช้อปปี้ฟู้ด จํากัดโดยบริษัทฯ ได้เรียกลูกจ้างเข้ามาพบเป็นรายบุคคลเพื่อแจ้งการเลิกจ้าง และให้การเลิกจ้างมีผลตั้งแต่วันที่1 กรกฎาคม 2565 เป็นต้นไป ซึ่งการเลิกจ้างดังกล่าว บริษัทยืนยันว่าจะจ่ายค่าชดเชย และสิทธิประโยชน์ตามกฎหมายให้แก่ลูกจ้างอย่างครบถ้วน ทั้งนี้ ได้สั่งการให้หน่วยงานในสังกัดกระทรวงแรงงานติดตามสถานการณ์อย่างใกล้ชิด พร้อมทั้งชี้แจงสิทธิหน้าที่และสิทธิประโยชน์ตามกฎหมายคุ้มครองแรงงานและประกันสังคมให้แก่นายจ้างและลูกจ้าง และให้เตรียมจัดหางานรองรับกรณีลูกจ้างมีความประสงค์จะหางานใหม่หากลูกจ้างต้องการเปลี่ยนสายงานหรือเพิ่มทักษะด้านอาชีพก็สามารถเข้ารับการฝึกอบรมเพื่อพัฒนาทักษะฝีมือแรงงานได้ อย่างไรก็ตาม หากมีลูกจ้างได้รับผลกระทบจากกรณีดังกล่าวจะดําเนินการช่วยเหลือลูกจ้างให้ได้รับสิทธิประโยชน์ตามกฎหมายโดยเร็ว
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวต่อว่าได้มอบหมายให้พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 5 ประสานกับประกันสังคมพื้นที่ 3 จัดหางานพื้นที่ 10 สถาบันพัฒนาฝีมือแรงงาน 13 กรุงเทพมหานครลงพื้นที่โดยทันทีเพื่อชี้แจงข้อกฎหมายและสิทธิประโยชน์ต่างๆ ตามกฎหมายคุ้มครองแรงงานให้นายจ้างรับทราบเพื่อจะสามารถปฏิบัติตามกฎหมายได้อย่างถูกต้อง ทั้งนี้ กสร. จะติดตามสถานการณ์การจ้างงานของบริษัทฯ อย่างใกล้ชิดหากมีลูกจ้างที่ได้รับผลกระทบถูกเลิกจ้างโดยไม่ได้รับค่าชดเชย ต้องการได้รับการช่วยเหลือ หรือต้องการคําปรึกษาสามารถติดต่อได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 5 โทรศัพท์02 247 7903 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-​ผู้ตรวจฯ เดชา ร่วมตรวจเยี่ยมสถานประกอบการ บริษัท สหฟาร์ม จำกัด จ.ลพบุรี ตามมาตรการ Bubble and Seal
วันพฤหัสบดีที่ 14 ตุลาคม 2564
​ผู้ตรวจฯ เดชา ร่วมตรวจเยี่ยมสถานประกอบการ บริษัท สหฟาร์ม จํากัด จ.ลพบุรี ตามมาตรการ Bubble and Seal
นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยนางลักษมี รุจิระมานนท์ อุตสาหกรรมจังหวัดลพบุรี ร่วมตรวจเยี่ยมสถานประกอบการ บริษัท สหฟาร์ม จํากัด จังหวัดลพบุรี
ผู้ตรวจฯ เดชา ร่วมตรวจเยี่ยมสถานประกอบการ บริษัท สหฟาร์ม จํากัด จ.ลพบุรี ตามมาตรการ Bubble and Seal
วันนี้ (14 ตุลาคม 2564) นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยนางลักษมี รุจิระมานนท์ อุตสาหกรรมจังหวัดลพบุรี ร่วมตรวจเยี่ยมสถานประกอบการ บริษัท สหฟาร์ม จํากัด จังหวัดลพบุรี ในการดําเนินการตามมาตรการการป้องกันควบคุมโรคในพื้นที่เฉพาะ (Bubble and Seal) สําหรับสถานประกอบการ เพื่อป้องกันการระบาดของโรคติดเชื้อโควิด-19 และเดินทางตรวจเยี่ยมและมอบถุงยังชีพแก่ผู้ประกอบการ SMEs กลุ่มวิสาหกิจชุมชน และประชาชน ที่ได้รับผลกระทบจากสถานการณ์อุทกภัยในอําเภอบ้านหมี่ โดยได้รับเกียรติจาก นายธีรเมธ เทพวิชัยศิลปกุล นายอําเภอบ้านหมี่ รับมอบถุงยังชีพของ กระทรวงอุตสาหกรรม เพื่อช่วยเหลือผู้ประสบภัยน้ําท่วม ณ ชุมชนวัดมะขามเอน อําเภอบ้านหมี่ จังหวัดลพบุรี
รัฐบาลไทย-ข่าวทำเนียบรัฐบาล-วธ. เปิดอบรมข้าราชการและพนักงานราชการบรรจุใหม่ ในภารกิจพิธีการศพที่ได้รับพระราชทาน แบบบูรณาการ ฝึกอบรมความรู้ กฎระเบียบ วิธีปฏิบัติ และแนวทางงานพิธีการศพที่ได้รับพระราชทาน
วันพุธที่ 17 สิงหาคม 2565
วธ. เปิดอบรมข้าราชการและพนักงานราชการบรรจุใหม่ ในภารกิจพิธีการศพที่ได้รับพระราชทาน แบบบูรณาการ ฝึกอบรมความรู้ กฎระเบียบ วิธีปฏิบัติ และแนวทางงานพิธีการศพที่ได้รับพระราชทาน
วธ. เปิดอบรมข้าราชการและพนักงานราชการบรรจุใหม่ ในภารกิจพิธีการศพที่ได้รับพระราชทาน แบบบูรณาการ ฝึกอบรมความรู้ กฎระเบียบ วิธีปฏิบัติ และแนวทางงานพิธีการศพที่ได้รับพระราชทานอย่างเหมาะสม
วธ. เปิดอบรมข้าราชการและพนักงานราชการบรรจุใหม่ ในภารกิจพิธีการศพที่ได้รับพระราชทาน แบบบูรณาการ ฝึกอบรมความรู้ กฎระเบียบ วิธีปฏิบัติ และแนวทางงานพิธีการศพที่ได้รับพระราชทานอย่างเหมาะสม
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรม (วธ.) เป็นประธานเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี (หลักสูตรอบรมเชิงปฏิบัติการของข้าราชการและพนักงานราชการแบบบูรณาการ) ในภารกิจพิธีการศพที่ได้รับพระราชทาน สํานักงานปลัดกระทรวงวัฒนธรรม (สป.) ประจําปีงบประมาณ พ.ศ. 2565 โดยมี นายชนะกิจ คชชี ผู้อํานวยการกองพิธีการศพที่ได้รับพระราชทาน นายชวลิต ศิริภิรมย์ ที่ปรึกษากรมการศาสนา ข้าราชการ และพนักงานราชการ บรรจุใหม่จํานวน 44 คน เข้าร่วม ณ ห้องแถลงข่าว ชั้น 1 อาคารวัฒนธรรมวิศิษฏ์ กระทรวงวัฒนธรรม
ปลัด วธ. กล่าวว่า ตามที่ สป. ได้บรรจุและแต่งตั้งบุคคลเข้ารับราชการ ตําแหน่งนักวิชาการวัฒนธรรมปฏิบัติการ และพนักงานราชการ ตําแหน่งนักวิชาการวัฒนธรรมเพิ่มเติม จํานวน 44 คน เมื่อเร็วๆนี้ กองพิธีการศพที่ได้รับพระราชทาน จึงจัดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรอบรมเชิงปฏิบัติการของข้าราชการ และพนักงานราชการแบบบูรณาการ ในภารกิจพิธีการศพที่ได้รับพระราชทาน สํานักงานปลัดกระทรวงวัฒนธรรม ประจําปีงบประมาณ พ.ศ. 2565 ณ ค่ายศรียานนท์ ตําบลบางเก่า อําเภอชะอํา จังหวัดเพชรบุรี เพื่อให้ผู้เข้ารับการฝึกอบรมมีความรู้ ความเข้าใจ กฎระเบียบ วิธีปฏิบัติ และแนวทางเกี่ยวกับงานพิธีการศพที่ได้รับพระราชทาน ให้เป็นไปตามแนวปฏิบัติที่สํานักพระราชวังกําหนด และให้ผู้เข้ารับการฝึกอบรมมีความเข้าใจในทักษะพื้นฐานต่างๆ ที่จําเป็นต่อการปฏิบัติงาน สามารถนําความรู้เกี่ยวกับพิธีการศพที่ได้รับพระราชทานและประสบการณ์ที่ได้รับจากการฝึกอบรมไปประยุกต์ใช้ในการปฏิบัติงานได้อย่างเหมาะสม
ปลัดวธ. กล่าวอีกว่า หลักสูตรการอบรมประกอบด้วย 1.การเสริมสร้างอุดมการณ์รักชาติ ศาสน์ กษัตริย์ มุ่งมั่น เสียสละ ซื่อสัตย์ 2.ความรู้เบื้องต้นเกี่ยวกับศาสนพิธี 3.การปฏิบัติงานพิธีการศพที่ได้รับพระราชทาน กรณี พระราชทานน้ําหลวงอาบศพ เพลิงพระราชทาน และดินพระราชทาน 4.ความรู้และฝึกปฏิบัติงานพระราชทาน น้ําหลวงอาบศพหรือสรงศพ สุกํา และพร้อมเครื่องเกียรติยศประกอบศพ กรณีโกศ กรณีหีบ 5.ความรู้เกี่ยวกับการฝึกปฏิบัติงานกับพิธีพระราชทานดินฝังศพและความรู้เกี่ยวกับการฝึกปฏิบัติงานพิธีพวงมาลาพระราชทาน 6.การฝึกปฏิบัติพิธีเกี่ยวกับงานพระราชทานเพลิงศพ ตั้งแต่งเครื่องเกียรติยศประกอบศพ กรณีโกศ และกรณีหีบ 7.การฝึกปฏิบัติงานพิธีเกี่ยวกับพระพิธีธรรม 8.การฝึกปฏิบัติงานพิธีการศพเกี่ยวกับการปฏิบัติงานศาสนาพิธี 9.ขั้นตอนและแนวทางการปฏิบัติงานประสานขอพระราชทานเพลิง 10.ความรู้เกี่ยวกับมารยาทไทย 11.ภารกิจกองพิธีการศพที่ได้รับพระราชทาน 12.การเรียนรู้ระบบสารสนเทศการบริหารจัดการและอํานวยการงานพิธีการศพที่ได้รับพระราชทาน 13.ฝึกระเบียบแถวบุคคลท่ามือเปล่าและออกกําลังกายและฝึกระเบียบแถว
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ขอประชาชนอย่ากังวล ยอดผู้ติดเชื้อในไทย เป็นไปตามการประเมินของ สธ. สอดคล้องกับทิศทางการแพร่ระบาดทั่วโลก ย้ำสาธารณสุขไทยพร้อมรับมือ พร้อมเตือนสื่อออนไลน์ตรวจสอบข้อเท็จจริงก่อนเผยแพร่
วันศุกร์ที่ 7 มกราคม 2565
โฆษกรัฐบาลเผยนายกฯ ขอประชาชนอย่ากังวล ยอดผู้ติดเชื้อในไทย เป็นไปตามการประเมินของ สธ. สอดคล้องกับทิศทางการแพร่ระบาดทั่วโลก ย้ําสาธารณสุขไทยพร้อมรับมือ พร้อมเตือนสื่อออนไลน์ตรวจสอบข้อเท็จจริงก่อนเผยแพร่
โฆษกรัฐบาลเผยนายกฯ ขอประชาชนอย่ากังวล ยอดผู้ติดเชื้อในไทย เป็นไปตามการประเมินของ สธ. สอดคล้องกับทิศทางการแพร่ระบาดทั่วโลก ย้ําสาธารณสุขไทยพร้อมรับมือ พร้อมเตือนสื่อออนไลน์ตรวจสอบข้อเท็จจริงก่อนเผยแพร่ ป้องกันการใช้ข้อมูลเก่าสร้างความสับสนให้ประชาชน
วันที่ 7 มกราคม 2565นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์โควิด-19 ผอ.ศบค. ฝากถึงประชาชนไม่ต้องตื่นตระหนกกับจํานวนผู้ติดเชื้อโควิด-19 ภายในประเทศที่ขยับตัวสูงขึ้น ซึ่งสอดคล้องกับสถานการณ์โควิด-19 ที่กําลังแพร่ระบาดทั่วโลก ตามที่องค์การอนามัยโลกได้เคยออกมาเตือนว่า โควิด-19 สายพันธุ์โอมิครอนมีความสามารถในการแพร่กระจายเชื้อ ซึ่งจะทําให้จํานวนผู้ติดเชื้อเพิ่มขึ้นอย่างรวดเร็ว โดยล่าสุด ทั่วโลกมีผู้ยืนยันติดเชื้อโควิด-19 แล้วกว่า 298,223,894 ราย วานนี้สหรัฐอเมริกามียอดผู้ติดเชื้อรายใหม่เพิ่มขึ้น 704,661 ราย ฝรั่งเศส มีผู้ติดเชื้อรายใหม่เพิ่มขึ้น 332,252 ราย สหราชอาณาจักร มีผู้ติดเชื้อรายใหม่เพิ่มขึ้น 194,747 ราย ทั้งนี้ นายกรัฐมนตรีจึงขอประชาชนและผู้ประกอบการ ทุกฝ่ายร่วมมือปฏิบัติตามมาตรการป้องกันการแพร่ระบาดโควิด-19 อย่างเคร่งครัด หลังจากที่กระทรวงสาธารณสุขได้ยกระดับเตือนภัยโควิด – 19 ประเทศไทยเป็นระดับ 4 ทั้งชะลอการเดินทาง หรือชะลอการเดินทางข้ามจังหวัด ลดการรวมตัว ทํางานที่บ้าน 50-80 % ปฏิบัติตามมาตรการ V – U – C – A อย่างเคร่งครัด คือ การได้รับวัคซีนตามที่กําหนด ป้องกันตนเองครอบจักรวาล ทุกที่ ทุกเวลา สถานประกอบการมีระบบ COVID – 19 Free Setting และ ตรวจ ATK อย่างสม่ําเสมอ
สําหรับรายงานยอดผู้ติดเชื้อโควิด-19 ของไทย วันที่ 7 มกราคม 2565 พบ ยอดผู้ติดเชื้อโควิด-19 รวม 7,526 ราย จําแนกเป็น ผู้ติดเชื้อใหม่ 7,487 ราย ผู้ป่วยภายในเรือนจํา/ที่ต้องขัง 39 ราย ผู้ป่วยสะสม 2,223,913 ราย (ตั้งแต่ 1 เมษายน) หายป่วยกลับบ้าน 2,895 ราย หายป่วยสะสม 2,160,971 ราย (ตั้งแต่ 1 เมษายน) ผู้ป่วยกําลังรักษา 42,580 ราย และเสียชีวิตเพิ่ม 19 ราย
นายธนกร ยังกล่าวเพิ่มเติมว่า นายกรัฐมนตรียังฝากถึงพี่น้องประชาชนขอให้ติดตามข้อมูลข่าวสารเกี่ยวกับโควิด-19 จากการแถลงข่าวของศูนย์บริหารสถานการณ์โควิด-19 และกระทรวงสาธารณสุข เพื่อได้รับข้อมูล ข้อเท็จจริงที่ถูกต้อง ชัดเจน พร้อมยังฝากสื่อมวลชน ร่วมมือกันสร้างความเชื่อมั่นด้วยการตรวจสอบข้อเท็จจริง ทั้งมาตรการและสถานการณ์โควิด – 19 ก่อนเผยแพร่สู่สาธารณชน เพื่อป้องกันการนําข้อมูลเก่าหรือข้อมูลที่ถูกบิดเบือน ไปเผยแพร่ซึ่งอาจสร้างความสับสนและตื่นตระหนกให้กับสังคมและประชาชน หากประชาชนมีข้อสงสัยสามารถติดตามข้อมูลสถานการณ์โควิด – 19 ได้จาก เพจ สธ. ศูนย์ข้อมูลโควิด – 19 ไทยรู้สู้โควิด การรายงานสถานการณ์ประจําวันของสาธารณสุข หรือติดต่อสายด่วนกรมควบคุมโรค 1422
......................
รัฐบาลไทย-ข่าวทำเนียบรัฐบาล-สธ.ถวายการฉีดวัคซีนโควิด 19 แด่คณะสงฆ์และกลุ่มเสี่งวัดเนินพระ จังหวัดระยอง
วันเสาร์ที่ 26 มิถุนายน 2564
สธ.ถวายการฉีดวัคซีนโควิด 19 แด่คณะสงฆ์และกลุ่มเสี่งวัดเนินพระ จังหวัดระยอง
รัฐมนตรีช่วยว่าการกระทรวงสาธารณสุข นําบุคลากรทางการแพทย์ถวายการฉีดวัคซีนโควิด 19 แด่คณะสงฆ์วัดเนินพระ จังหวัดระยอง ในกลุ่มพระสงฆ์อายุมากกว่า 60 ปีขึ้นไป กลุ่มที่เป็นโรคเรื้อรัง 7 โรค และกลุ่มที่จําวัดอยู่ในพื้นที่เสี่ยง เพื่อสร้างภูมิคุ้มกันหมู่
รัฐมนตรีช่วยว่าการกระทรวงสาธารณสุข นําบุคลากรทางการแพทย์ถวายการฉีดวัคซีนโควิด 19 แด่คณะสงฆ์วัดเนินพระ จังหวัดระยอง ในกลุ่มพระสงฆ์อายุมากกว่า 60 ปีขึ้นไป กลุ่มที่เป็นโรคเรื้อรัง 7 โรค และกลุ่มที่จําวัดอยู่ในพื้นที่เสี่ยง เพื่อสร้างภูมิคุ้มกันหมู่ ป้องกันอาการเจ็บป่วยรุนแรงและมรณภาพจากโรคโควิด 19
วันนี้ (26 มิถุนายน 2564) ที่วัดเนินพระ จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยพระเดชพระคุณ พระเทพสิทธิเวที เจ้าคณะจังหวัดระยอง นายแพทย์สมศักดิ์ อรรฆศิลป์ อธิบดีกรมการแพทย์ นายชาญนะ เอี่ยมแสง ผู้ว่าราชการจังหวัดระยอง นายแพทย์สุนทร เหรียญภูมิการกิจ นายแพทย์สาธารณสุขจังหวัดระยอง เปิดโครงการถวายการฉีดวัคซีนป้องกันโควิด 19 แด่พระสงฆ์ ณ วัดเนินพระ จังหวัดระยอง โดยโรงพยาบาลสงฆ์ กรมการแพทย์ ร่วมกับโรงพยาบาลพระสังฆราชญาณสังวรเพื่อผู้สูงอายุ จ.ชลบุรี
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า กระทรวงสาธารณสุข ฉีดวัคซีนโควิด 19ให้กับบุคลากรทางการแพทย์ ผู้สูงอายุ ผู้ที่มีโรคเรื้อรัง 7 กลุ่มโรค และประชาชนทั่วประเทศ โดยเฉพาะในพื้นที่ระบาด พื้นที่ตามนโยบายฟื้นฟูเศรษฐกิจ ได้เกือบ 9 ล้านโดสแล้ว สําหรับพระสงฆ์ เป็นกลุ่มที่มีความเสี่ยงเนื่องจากรับกิจนิมนต์ ต้องพบปะใกล้ชิดญาติโยม และทําสังฆกรรมร่วมกันเป็นหมู่คณะ เสี่ยงต่อการได้รับเชื้อโควิด 19 ได้ง่ายจําเป็นที่ต้องได้รับการฉีดวัคซีนโควิด 19 โดยเฉพาะพระสงฆ์สูงอายุ พระสงฆ์อาพาธ อาทิ โรคทางเดินหายใจเรื้อรังรุนแรง โรคไตเรื้อรัง โรคหัวใจและหลอดเลือด โรคหลอดเลือดสมอง โรคมะเร็ง โรคมะเร็ง โรคเบาหวาน โรคอ้วน หากติดเชื้อเสี่ยงมีอาการรุนแรงและมรณภาพได้ ได้มอบให้กรมการแพทย์ ดําเนินการถวายการฉีดวัคซีนโควิดแด่พระสงฆ์ เพื่อสร้างภูมิคุ้มกันหมู่ ป้องกันอาการเจ็บป่วยรุนแรงและการเสียชีวิตจากโรคโควิด ใน 3 กลุ่มเป้าหมาย คือกลุ่มที่มีอายุมากกว่า 60 ปี, กลุ่มอายุน้อยกว่า 60 ปีที่อาพาธ 7 กลุ่มโรค และกลุ่มที่จําวัดอยู่ในพื้นที่เสี่ยงโดยขอให้ทุกจังหวัดให้ความสําคัญและอํานวยความสะดวกแด่พระสงฆ์ให้เข้าถึงการฉีดวัคซีนมากที่สุด
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์ได้ดําเนินการโครงการถวายการฉีดวัคซีนป้องกันโควิด 19 แด่คณะสงฆ์ เริ่มในเขตกรุงเทพมหานครแล้วกว่า 13,000 รูป สําหรับจังหวัดระยองมีวัด 276 วัด มีพระสงฆ์ สามเณรรวม 2,883 รูป ในวันนี้มีพระสงฆ์กลุ่มเสี่ยงในจังหวัดระยอง เข้ารับบริการฉีดวัคซีนโควิด 19 เป็นพระภิกษุ ฆราวาส และคนพิการ/คนด้อยโอกาส รวมทั้งสิ้น 430 คน โดยจัดจุดบริการถวายการฉีดวัคซีนตามมาตรฐาน ตั้งแต่การลงทะเบียนจนถึงการถวายใบนัดการฉีดวัคซีนเข็ม 2 อย่างไรก็ตาม แม้ว่าพระสงฆ์จะได้รับการถวายการฉีดวัคซีนโควิด 19 ครบทั้ง 2 เข็มแล้ว ก็ควรที่พระสงฆ์จะยังต้องปฏิบัติตามมาตรการป้องกันโรคอย่างเคร่งครัด ทั้งการสวมหน้ากากอนามัย หมั่นล้างมือ งดกิจกรรมที่รวมกลุ่มเป็นจํานวนมาก รักษาระยะห่างระหว่างบุคคล เพราะแม้ว่าจะได้รับวัคซีนแล้วยังมีโอกาสติดเชื้อโควิด 19 ได้
************************************* 26 มิถุนายน 2564
รัฐบาลไทย-ข่าวทำเนียบรัฐบาล-กทพ. จะเปลี่ยนการให้บริการช่องทางที่ 2 ด่านพระราม 9-1 (ฉลองรัช) เป็นระบบ ETC ตั้งแต่วันที่ 24 ตุลาคม 2564 เป็นต้นไป
วันพุธที่ 20 ตุลาคม 2564
กทพ. จะเปลี่ยนการให้บริการช่องทางที่ 2 ด่านพระราม 9-1 (ฉลองรัช) เป็นระบบ ETC ตั้งแต่วันที่ 24 ตุลาคม 2564 เป็นต้นไป
...
การทางพิเศษแห่งประเทศไทย (กทพ.) กระทรวงคมนาคม จะดําเนินการเปลี่ยนการให้บริการในช่องทางที่ 2 ของด่านเก็บค่าผ่านทางพิเศษพระราม 9-1 (ฉลองรัช) ทางพิเศษฉลองรัช เป็นระบบเก็บค่าผ่านทางอัตโนมัติ (Electronic Toll Collection System: ETC) เพื่อรองรับรถผู้ใช้ Easy Pass จากทิศทางศรีนครินทร์และทิศทางอโศก เข้าสู่ทิศทางรามอินทราของทางพิเศษฉลองรัช โดยกําหนดการจะเปิดให้บริการเวลา 00.01 น. ของวันที่ 24 ตุลาคม 2564 ซึ่งผู้ใช้บัตร Easy Pass ที่เดินทางจากทิศทางดังกล่าวจะสามารถผ่านทางพิเศษได้ที่ช่องทางที่ 2 และช่องทางที่ 3 และผู้ใช้ทางพิเศษที่ชําระค่าผ่านทางด้วยเงินสดจะสามารถชําระค่าผ่านทางได้ที่ช่องที่ 1 และช่องที่ 4
สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร. 1543 นอกจากนี้ผู้ใช้ทางพิเศษสามารถดาวน์โหลด Application “EXAT Portal” เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชั่นและสิทธิประโยชน์ และสามารถเรียกใช้งาน Application อื่น ๆ ของ กทพ. อาทิ EXAT Traffic อีกทั้งยังสามารถขอความช่วยเหลือฉุกเฉิน (SOS) ได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-รองปลัดจุลพงษ์ฯ เข้าร่วมประชุมหารือและแลกเปลี่ยนความคิดเห็นเกี่ยวกับการขายสินค้าบนสื่อออนไลน์
วันพุธที่ 29 กันยายน 2564
รองปลัดจุลพงษ์ฯ เข้าร่วมประชุมหารือและแลกเปลี่ยนความคิดเห็นเกี่ยวกับการขายสินค้าบนสื่อออนไลน์
สมอ. และ สคบ. ร่วมประชุมเพื่อหารือและแลกเปลี่ยนความคิดเห็นเกี่ยวกับการขายสินค้าบนสื่อออนไลน์
วันนี้ (28 กันยายน 2564) นายจุลพงษ์ ทวีศรี รองปลัดกระทรวงอุตสาหกรรม พร้อมผู้แทน และนายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค พร้อมผู้บริหาร ได้ร่วมประชุมเพื่อหารือและแลกเปลี่ยนความคิดเห็นเกี่ยวกับการขายสินค้าบนสื่อออนไลน์ ณ ห้องประชุม 5 สํานักงานคณะกรรมการคุ้มครองผู้บริโภค
ในการนี้ สมอ. และ สคบ. เห็นชอบร่วมกันเพื่อขับเคลื่อนการทํางานเกี่ยวกับการขายสินค้าบนสื่อออนไลน์ โดยมุ่งเน้นการบังคับใช้กฎหมายการขายสินค้าบนแพลตฟอร์มต้องเป็นสินค้าที่ถูกกฎหมายและมีความปลอดภัยแก่ผู้บริโภค เพื่อให้เกิดประโยชน์สูงสุดแก่ประชาชน
รัฐบาลไทย-ข่าวทำเนียบรัฐบาล-ครม. ไฟเขียว! แผนจัดซื้อวัคซีน AstraZeneca สำหรับ ปี 65 จำนวน 60 ล้านโดส
วันศุกร์ที่ 1 ตุลาคม 2564
ครม. ไฟเขียว! แผนจัดซื้อวัคซีน AstraZeneca สําหรับ ปี 65 จํานวน 60 ล้านโดส
....
นายธนกร วังบุญคงชนะ โฆษกรัฐบาล เผย ที่ประชุมครม. (28 ก.ย.) เห็นชอบแผนจัดซื้อวัคซีนโควิด-19 สําหรับ ปี 2565 จาก บริษัท AstraZeneca จํานวน 60 ล้านโดส โดยมอบหมายกรมควบคุมโรค กระทรวงสาธารณสุข ลงนามในสัญญาซื้อระหว่างกรมควบคุมโรค กระทรวงสาธารณสุข และบริษัท AstraZeneca และอนุมัติให้อธิบดีกรมควบคุมโรคเป็นผู้มีอํานาจลงนามในสัญญาดังกล่าว
.
สําหรับแผนการส่งมอบวัคซีน AstraZeneca ในปี 2565
• ไตรมาสที่ 1 จํานวน 15 ล้านโดส
• ไตรมาสที่ 2 จํานวน 30 ล้านโดส
• ไตรมาสที่ 3 จํานวน 15 ล้านโดส
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิดแล้ว ศูนย์ฉีดวัคซีนแคมป์คนงาน กทม. ตั้งเป้าฉีด 3,500 คน/วัน
วันพฤหัสบดีที่ 12 สิงหาคม 2564
เปิดแล้ว ศูนย์ฉีดวัคซีนแคมป์คนงาน กทม. ตั้งเป้าฉีด 3,500 คน/วัน
....
กระทรวงแรงงานเปิดศูนย์ฉีดวัคซีนแคมป์คนงาน 2 แห่งใน กทม. ที่ศูนย์เยาวชน กทม. (ไทย – ญี่ปุ่น) เขตดินแดง และอาคารลุมพินี ทาวเวอร์ เขตจตุจักร ตั้งเป้าฉีดให้ได้ 3,500 คน/วัน เริ่มแล้ววันนี้ – 31 ส.ค. 64
.
แผนการฉีดวัคซีนจะครอบคลุมแคมป์คนงานใน กทม. ทั้งหมด 611 แคมป์ ซึ่งมีทั้งคนไทยและคนต่างด้าว จํานวน 83,082 คน เพื่อเร่งสร้างภูมิคุ้มกันหมู่ในกลุ่มคนงาน ควบคุมการแพร่ระบาดของโรคโควิด-19 และสร้างความมั่นใจให้ประชาชนที่อาศัยใกล้แคมป์คนงานอีกด้วย
Cr. กระทรวงแรงงาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. ห่วงใยปัญหาน้ำรอการระบาย และน้ำท่วมขังช่วงฤดูฝน บนถนนศรีนครินทร์
วันพฤหัสบดีที่ 9 กันยายน 2564
รฟม. ห่วงใยปัญหาน้ํารอการระบาย และน้ําท่วมขังช่วงฤดูฝน บนถนนศรีนครินทร์
ในแนวสายทางโครงการรถไฟฟ้าสายสีเหลือง ช่วงลาดพร้าว - สําโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ องค์การบริหารส่วนจังหวัดสมุทรปราการ แขวงทางหลวงสมุทรปราการ เพิ่มประสิทธิภาพการระบายน้ํา บนถนนศรีนครินทร์ ช่วงแยกศิครินทร์ (ลาซาล) ถึง แยกศรีเทพา ในแนวสายทางการก่อสร้างโครงการรถไฟฟ้าสายสีเหลือง ช่วงลาดพร้าว - สําโรง เพื่อป้องกันและแก้ไขปัญหาน้ําท่วมขังอย่างเร่งด่วน โดยให้บริษัท ซิโน-ไทย เอ็นจีเนียริ่ง แอนด์ คอนสตรัคชั่น จํากัด (มหาชน) ผู้รับจ้าง ก่อสร้างงานโยธา ดําเนินการติดตั้งเครื่องสูบน้ําเพิ่มเติมอีก 12 เครื่อง ได้แก่ เครื่องสูบน้ําขนาด 16 นิ้ว จํานวน 2 เครื่อง ขนาด 12 นิ้ว จํานวน 4 เครื่อง และขนาด 8 นิ้ว จํานวน 6 เครื่อง เพื่อช่วยเร่งระบายน้ําบนถนนศรีนครินทร์ ออกสู่คลองบางนา และคลองสําโรง
ทั้งนี้ รฟม. ได้เน้นย้ําให้ที่ปรึกษาโครงการฯ กํากับดูแลให้ผู้รับจ้างงานโยธา ดําเนินการขุดลอกลํารางและท่อระบายน้ําตลอดแนวเส้นทางโครงการฯ เป็นประจําทุก 3 เดือน เพื่อป้องกันมิให้มีเศษวัสดุอุดตันในแนวก่อสร้างรถไฟฟ้า และเพิ่มประสิทธิภาพการระบายน้ําให้ดีมากยิ่งขึ้น ตลอดจนเฝ้าระวังสถานการณ์พร้อมจัดเตรียมเจ้าหน้าที่และเครื่องสูบน้ําเพื่อช่วยเหลือและอํานวยความสะดวกให้แก่ประชาชนตามนโยบายด้านความรับผิดชอบต่อสังคม ในการให้ความสําคัญแก่ประชาชนและชุมชนตามแนวสายทางโครงการรถไฟฟ้าที่อาจจะได้รับผลกระทบจากการดําเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีเหลืองฯ ได้ที่เฟซบุ๊กแฟนเพจ โครงการรถไฟฟ้าสายสีเหลือง ช่วงลาดพร้าว - สําโรง เว็บไซต์โครงการ www.mrta-yellowline.com และ Line Official : mrtyellowline หรือสอบถามข้อมูลโครงการฯ หมายเลขโทรศัพท์ 0 2610 4915 และ 09 8257 5555
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี EEC ขยายความร่วมมือผู้นำภาคเอกชนต่างประเทศ ยกระดับเทคโนโลยีและนวัตกรรม
วันอาทิตย์ที่ 19 มิถุนายน 2565
​โฆษกรัฐบาลเผย นายกฯ ยินดี EEC ขยายความร่วมมือผู้นําภาคเอกชนต่างประเทศ ยกระดับเทคโนโลยีและนวัตกรรม
​โฆษกรัฐบาลเผย นายกฯ ยินดี EEC ขยายความร่วมมือผู้นําภาคเอกชนต่างประเทศ ยกระดับเทคโนโลยีและนวัตกรรม มุ่งสู่อุตสาหกรรมอัจฉริยะ พัฒนาคุณภาพชีวิตให้ประชาชนอย่างยั่งยืน
วันนี้ 19 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับความร่วมมือของสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) กับภาคเอกชนชั้นนําจากต่างประเทศ เพื่อร่วมเพิ่มขีดความสามารถในการแข่งขันของประเทศให้เติบโตอย่างมั่นคง มั่งคั่ง และยั่งยืน
โฆษกประจําสํานักนายกรัฐมนตรี กล่าวว่า ในช่วงที่ผ่านมา พื้นที่โครงการพัฒนาระเบียงเศรษฐกิจพิเศษภาคตะวันออก (Eastern Economic Corridor : EEC) ได้รับความสนใจจากภาคเอกชนชั้นนําต่างประเทศเป็นจํานวนมาก โดยล่าสุด ผู้นําเอกชนจากสวิตเซอร์แลนด์ และเกาหลีใต้ กระชับความร่วมมือเพื่อพัฒนาทักษะบุคลากรในพื้นที่ EEC ด้านการแพทย์ และการพัฒนานิคมอุตสาหกรรมสู่นิคมอุตสาหกรรมอัจฉริยะ
โดยผู้นําเอกชนสวิตเซอร์แลนด์ บริษัท เอบีบี ออโตเมชั่น จํากัด (ประเทศไทย) บริษัท เอบีบี อิเล็คทริฟิเคชั่น (ประเทศไทย) จํากัด (ABB) บริษัท โรช ไทยแลนด์ (Roche) และคณะแพทยศาสตร์ ศิริราชพยาบาล มหาวิทยาลัยมหิดล ได้ร่วมลงนามบันทึกข้อตกลงความร่วมมือเพื่อผลักดันการพัฒนาเทคโนโลยีและบุคลากรให้มีประสิทธิภาพมากยิ่งขึ้น ซึ่งผลจากความร่วมมือดังกล่าวจะช่วยผลักดันและส่งเสริมการใช้เทคโนโลยี และเป็นอีกหนึ่งช่องทางในการขับเคลื่อนการใช้ประโยชน์จากเทคโนโลยีดิจิทัล 5G ซึ่งเป็นหัวใจสําคัญในการผลักดันให้ประเทศไทยเดินหน้าไปสู่ยุคอุตสาหกรรม 4.0 อย่างมีศักยภาพมากขึ้น
ด้านภาคเอกชนเกาหลีใต้ บริษัท Korea Land and Housing Corporation ได้ร่วมกับการนิคมอุตสาหกรรมแห่งประเทศไทย (กนอ.) ลงนามบันทึกข้อตกลงความร่วมมือการพัฒนานิคมอุตสาหกรรมอัจฉริยะ (Smart Industrial Estate) ยกระดับนิคมอุตสาหกรรมสู่การเป็นเมืองอุตสาหกรรมเชิงนิเวศ ส่งเสริมให้เกิดการบริหารจัดการทรัพยากรอย่างมีประสิทธิภาพ ลดการเกิดของเสีย ลดการปล่อยก๊าซเรือนกระจก มุ่งสู่เป้าหมายความเป็นกลางทางคาร์บอน (Carbon Neutrality) ขับเคลื่อนให้เกิดการพัฒนาอย่างยั่งยืน ทั้งด้านเศรษฐกิจ สังคม และสิ่งแวดล้อม
“นายกรัฐมนตรีเชื่อมั่นว่ารัฐบาลได้วางโครงสร้างพื้นฐาน และความพร้อมไว้ให้กับ EEC ทั้งทางสถานที่ และข้อกําหนด เพื่อรองรับความร่วมมือด้านการค้า การลงทุนที่จะเกิดขึ้น ความร่วมมือที่ผ่านมาเป็นก้าวสําคัญในการต่อยอดความสัมพันธ์ และเป็นอีกหนึ่งโอกาสสําคัญในการขยายช่องทางดึงดูดนักลงทุนชั้นนําจากต่างประเทศให้ร่วมลงทุนในพื้นที่ EEC มากขึ้น ซึ่งไทยยินดีที่จะสนับสนุน ความร่วมมือ และการค้าการลงทุนเพิ่มขึ้นในพื้นที่ เพื่อต่อยอดความรู้ การพัฒนาด้านเทคโนโลยีและนวัตกรรมต่าง ๆ รวมถึงสนับสนุนด้านการศึกษาวิจัยและการพัฒนาความรู้ด้านนวัตกรรม ร่วมกันพัฒนาคน พัฒนาเทคโนโลยี หวังวางรากฐานด้านสาธารณูปโภคและพัฒนาคุณภาพชีวิตให้แก่ประชาชนในอนาคตอย่างยั่งยืน” นายธนกรฯ กล่าว
รัฐบาลไทย-ข่าวทำเนียบรัฐบาล-ธอส. ประเดิมความสำเร็จการจัดงานมหกรรมที่อยู่อาศัยออนไลน์ครั้งแรก ด้วยยอดผู้เข้าร่วมงานสูงกว่า 39,500 ราย พร้อมก้าวสู่ Digital Bank
วันจันทร์ที่ 2 พฤษภาคม 2565
ธอส. ประเดิมความสําเร็จการจัดงานมหกรรมที่อยู่อาศัยออนไลน์ครั้งแรก ด้วยยอดผู้เข้าร่วมงานสูงกว่า 39,500 ราย พร้อมก้าวสู่ Digital Bank
ธอส. เผยความสําเร็จของการจัดงาน GHB VARIETY HOME VIRTUAL FAIR : มหกรรมที่อยู่อาศัยออนไลน์จาก ธอส. ซึ่งจัดขึ้นเป็นครั้งแรก โดยตลอดทั้ง 7 วัน มีลูกค้าประชาชนเข้าร่วมงานทางเว็บไซต์ virtualfair.ghbank.co.th ได้ถึง 39,500 ราย
ธนาคารอาคารสงเคราะห์ (ธอส.) เผยความสําเร็จของการจัดงาน GHB VARIETY HOME VIRTUAL FAIR : มหกรรมที่อยู่อาศัยออนไลน์จาก ธอส. ซึ่งจัดขึ้นเป็นครั้งแรก โดยตลอดทั้ง 7 วัน มีลูกค้าประชาชนเข้าร่วมงานทางเว็บไซต์ virtualfair.ghbank.co.th ได้ถึง 39,500 ราย และมีผู้เข้าชมกิจกรรม LIVE EVENT ใน Facebook ธนาคารอาคารสงเคราะห์ รวมกว่า 17,000 View ขณะที่สินเชื่อบ้านอัตราดอกเบี้ยพิเศษมียอดจองสิทธิ์สินเชื่อรวมมากกว่า 3,365 ล้านบาท สะท้อนความพร้อมการก้าวสู่การเป็น Digital Bank
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวว่า ตามที่ธนาคารได้จัดงาน GHB VARIETY HOME VIRTUAL FAIR : มหกรรมที่อยู่อาศัยออนไลน์จาก ธอส. ไม่ว่าอยู่ที่ไหนก็ซื้อบ้านได้ทางเว็บไซต์ virtualfair.ghbank.co.th ระหว่างวันที่ 25 เมษายน – 1 พฤษภาคม 2565 ซึ่งธนาคารได้จัดขึ้นเป็นครั้งแรกเพื่อรองรับความต้องการของลูกค้าประชาชนในยุค New Normal ให้สามารถเข้าถึงบริการต่าง ๆ ของ ธอส. ได้ทุกที่ทุกเวลาผ่านช่องทางออนไลน์ สะดวก รวดเร็ว โดยไม่ต้องเดินทางมาที่สาขา และก้าวไปสู่การเป็น Digital Bank ในปี 2565 ซึ่งการจัดงานตลอด 7 วันที่ผ่านมา GHB VARIETY HOME VIRTUAL FAIR ได้รับการตอบรับเป็นอย่างดีจากลูกค้าประชาชน โดยมีผลการจัดงานที่น่าสนใจ ดังนี้
1.จํานวนผู้เข้าชมงานทางเว็บไซต์ virtualfair.ghbank.co.th : 39,500 ราย
2.จํานวนผู้เข้าชมกิจกรรม LIVE EVENT ทาง Facebook ธนาคารอาคารสงเคราะห์ : 17,000 View
3.สินเชื่อบ้านอัตราดอกเบี้ยพิเศษปีที่ 1 เท่ากับ 2.22% ต่อปี : ยอดจองสิทธิ์ 3,000 ล้านบาท
4.สินเชื่อบ้านนาทีทอง Golden Minute อัตราดอกเบี้ยปีที่ 1 เท่ากับ 1.60% ต่อปี : ยอดจองสิทธิ์ 365 ล้านบาท ซึ่งเปิดให้จอง 4 รอบ โดยรอบที่จองเต็มกรอบวงเงิน 100 ล้านบาทเร็วที่สุด ใช้เวลาเพียง 6 นาที
5.บ้านมือสอง ธอส. ทั่วประเทศ : ยอดจองซื้อ 34 รายการ ราคาขาย 51 ล้านบาท
6.สลากออมทรัพย์ ธอส. : ยอดจองซื้อ 38.4 ล้านบาท
ทั้งนี้ ลูกค้าที่จองสิทธิ์สินเชื่อบ้านอัตราดอกเบี้ยปีที่ 1 เท่ากับ 2.22% ต่อปี (กรอบวงเงินรวม 1,500 ล้านบาท) และสินเชื่อบ้านนาทีทอง Golden Minute อัตราดอกเบี้ยปีที่ 1 เท่ากับ 1.60% ต่อปี (กรอบวงเงินรวม 500 ล้านบาท) สามารถยื่นกู้ อนุมัติ และทํานิติกรรมภายในวันที่ 30 มิถุนายน 2565 หรือจนกว่าจะเต็มกรอบวงเงินโครงการ และจากความสําเร็จของการจัดงานในครั้งนี้ทําให้ธนาคารได้กําหนดให้มีการจัดงาน “GHB VARIETY HOME VIRTUAL FAIR : มหกรรมที่อยู่อาศัยออนไลน์” ขึ้นอีกครั้งในเดือนกันยายน 2565 เพื่อขอบคุณลูกค้าประชาชนในโอกาสฉลองครบรอบสถาปนา ธอส. ปีที่ 69 สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่ Mobile Application : GHB ALL และ www.ghbank.co.th
รัฐบาลไทย-ข่าวทำเนียบรัฐบาล-รัฐบาลสนับสนุนผู้ประกอบการโรงแรมรักษามาตรฐานราคาและบริการที่พักในแหล่งท่องเที่ยวสำคัญ พร้อมวางแนวทางจูงใจคนไทยเดินทางท่องเที่ยวต่อเนื่อง
วันพุธที่ 6 กรกฎาคม 2565
รัฐบาลสนับสนุนผู้ประกอบการโรงแรมรักษามาตรฐานราคาและบริการที่พักในแหล่งท่องเที่ยวสําคัญ พร้อมวางแนวทางจูงใจคนไทยเดินทางท่องเที่ยวต่อเนื่อง
รัฐบาลสนับสนุนผู้ประกอบการโรงแรมรักษามาตรฐานราคาและบริการที่พักในแหล่งท่องเที่ยวสําคัญ พร้อมวางแนวทางจูงใจคนไทยเดินทางท่องเที่ยวต่อเนื่อง
วันที่ 6 ก.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ในฐานะรองนายกรัฐมนตรีที่กํากับกระทรวงการท่องเที่ยวและกีฬา ได้ให้นโยบายกับหน่วยงานที่เกี่ยวข้องว่าในช่วงการฟื้นฟูภาคการท่องเที่ยว และนักท่องเที่ยวชาติทยอยเดินทางเข้าประเทศไทยมากขึ้นต่อเนื่อง ให้กําหนดแนวทางร่วมกับผู้ประกอบการในการดูแลเรื่องของราคาที่พัก การบริการต่างๆ ให้อยู่ในมาตรฐาน โดยเฉพาะสําหรับนักท่องเที่ยวต่างชาติ เพราะมาตรฐานทั้งราคา บริการ มีผลต่อแบรนด์ด้านการท่องเที่ยวของประเทศ
ทั้งนี้ นายพิพัฒน์ รัชกิจประการ รมว.การท่องเที่ยวและกีฬา และการท่องเที่ยวแห่งประเทศไทย(ททท.) เตรียมหารือกับผู้ประกอบการโรงแรมในจังหวัดต่างๆ รวมถึงสมาคมโรงแรมแห่งประเทศไทยในเรื่องการกําหนดราคาที่พัก ซึ่งในช่วงเกิดการแพร่ระบาดของโควิด19 ทุกพื้นที่ได้จัดรายการลดราคาลงมากเพื่อดึงดูดนักท่องเที่ยวชาวไทย รวมถึงพื้นที่ท่องเที่ยวที่เดิมเน้นตลาดต่างชาติ เช่น แหล่งท่องเที่ยวอันดามัน ภูเก็ต กระบี่ พังงา หรือเกาะสมุย เกาะเต่า เกาะพะงัน ในจ.สุราษฎร์ธานี
น.ส.ไตรศุลี กล่าวว่า เพื่อให้นักท่องเที่ยวไทยยังเดินทางท่องเที่ยวในแหล่งท่องเที่ยวอันดามัน รวมถึงจ.สุราษฎร์ธานี อย่างต่อเนื่อง แต่รักษามาตรฐานราคาสําหรับตลาดนักท่องเที่ยวต่างชาติ กระทรวงการท่องเที่ยวฯ และ ททท. จะหารือกับผู้ประกอบการเกี่ยวกับการกําหนดราคาแยกระหว่างราคาสําหรับต่างชาติและคนไทย ไม่คิดราคาเดียวเหมือนในอดีต
“ในช่วงที่ภาคท่องเที่ยวยังอยู่ในช่วงการฟื้นฟู ยังต้องสนับสนุนการเดินทางท่องเที่ยวของคนไทย กระทรวงการท่องเที่ยวฯ และ ททท.จะหารือกับผู้ประกอบการเพื่อให้ดันราคาสําหรับต่างชาติกลับไปที่ราคาเดิมก่อนเกิดโควิด19 เพื่อรักษามาตรฐานทั้งเรื่องราคาและบริการสําหรับตลาดต่างชาติเพราะถือการรับรู้ต่อแบรนด์การท่องเที่ยวของประเทศ ส่วนราคาสําหรับคนไทยนั้นให้คงราคาที่เคยลดลงมาในช่วงโควิด19 ไว้เพื่อรักษาโมเมนตัมการเดินทางของคนในประเทศไว้” น.ส.ไตรศุลี กล่าว
น.ส.ไตรศุลี กล่าวว่า จากที่รัฐบาลได้ออกมาตรการเพื่อสนับสนุนการเดินทางท่องเที่ยวในประเทศผ่านโครงการเราเที่ยวด้วยกัน เฟส4 ส่วนขยาย รวม 1.5 ล้านสิทธิ หลังจากได้เปิดให้ลงทะเบียนเพื่อจองห้องพักตั้งแต่วันที่ 1 ก.ค. 2565 เป็นต้นมา ได้มีผู้ลงทะเบียนใช้สิทธิแล้วประมาณ 363,500 สิทธิ ณ เวลา 11.00 น. ของวันนี้( 6 ก.ค.) มีสิทธิห้องพักคงเหลือประมาณ 1,136,500 สิทธิ และสิทธิตั๋วเครื่องบินเหลือ 276,504 สิทธิ